Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 167/11/5508	Ružomberok, 24.5.2012
EEČ : 2-42-56-2012

U Z N E S E N I E

Trestná vec:	obvinený XXXXX  
Prečin:	podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 547/2010 Zbierky zákonov

Rozhodol: 	prokurátor Okresnej prokuratúry Ružomberok
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 705,92 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: Trojlístok, Centrum sociálnych služieb, Riadok 8, 034 01 Ružomberok, IČO: 00647802, č. ú.: 833965915 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Ružomberok pod spisovou značkou ORP-272/OO-RK-2011.

Skutková veta: 
v úmysle obohatiť sa využijúc znalosť osobných údajov XXXXX, nar. XXXXX trv. bytom XXXXX Bystrická cesta XXXXX a tiež znalosť údajov o jeho zamestnávateľovi uzavrel z mesta Ružomberok elektronicky prostredníctvom internetu dňa 02.04.2011 v jeho mene bez jeho vedomia a súhlasu Úverovú zmluvu č. XXXXX so spoločnosťou Home Credit Slovakia a. s., XXXXX, XXXXX, na základe ktorej mu bol poskytnutý úver vo výške 559,- Eur (splatný poštovou poukážkou v ôsmich mesačných splátkach po 87,74 Eur počnúc od 02.05.2011) na nákup tovaru - notebook zn. Samsung R 580 výr. č.: ZUCL93BZB00077, ktorý mu bol dodaný na adresu jeho prechodného pobytu v presne nezistený deň mesaica apríl 2011 predajcom XXXXX XXXXX XXXXX XXXXX XXXXX XXXXX XXXXX XXXXX čím uviedol spoločnosť Home Credit Slovakia a. s., XXXXX, XXXXX, IČO: XXXXX, do omylu a spôsobil jej škodu vo výške 559,- Eur
Odôvodnenie: 
Uznesením povereného príslušníka Obvodného oddelenia PZ v Ružomberku z 27.04.2011, ČVS: ORP-272/OO-RK-2011, bolo podľa § 199 ods. 1 Trestného poriadku začaté trestné stíhanie a následne dňa 06.05.2011 podľa § 206 ods. 1 Trestného poriadku vznesené obvinenie XXXXX, nar. XXXXX v XXXXX, trvale bytom XXXXX, okres XXXXX pre prečin podvodu podľa § 221 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu päť rokov ustanovenú § 220 ods. 1 Trestného poriadku.

Obvinený a poškodený uzavreli pred mediačným a probačným úradníkom na Okresnom súde Ružomberok dňa 13.04.2012 Zmier, v rámci ktorého obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, pričom dňa 11.11.2011 nahradil poškodenému škodu spôsobenú trestným činom v celej požadovanej výške. 

Dňa 27.04.2012 obvinený vložil na účet Okresnej prokuratúry Ružomberok peňažnú sumu určenú na všeobecne prospešné účely vo výške 50,- Eur, pričom 25,- Eur je určených pre organizáciu Trojlístok, Centrum sociálnych služieb, so sídlom ul. Riadok 8, 034 01 Ružomberok, IČO: 00 647 802, a 25,- Eur pripadá štátu na peňažnú pomoc obetiam trestnej činnosti. Táto suma je primeraná závažnosti spáchaného prečinu.

Obvinený a poškodený s týmto spôsobom vybavenia veci vyslovili súhlas.
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Tomaško
prokurátor